OpenLLM-France/wikimedia huggingface dataset:
# Bloquejador ofensiu

El bloquejador ofensiu, en anglès tackle o offensive tackle (T), és un tipus de jugador ofensiu de futbol americà. Pertanyen a la línia ofensiva i són dos, situats als cantons exteriors dels guardes. Per això se'ls acostuma a nomenar com bloquejador dret (right tackle o RT) i bloquejador esquerra (left tackle o LT).
Tenen dos funcions principalment: si la jugada que farà l'equip és de passada, han de protegir el rerequart dels defensors, per què tingui temps de fer un bon passi; si la jugada és de correguda, la seva funció és més d'intentar avançar, per obrir forat als corredors. Però les seves funcions són lleugerament diferents depenent de la posició: el bloquejador dret acostuma a presionar cap endavant, per què la majoria de jugades de correguda van pel cantó dret; en canvi el bloquejador esquerra ha d'estar més pendent dels bloquejos, donat que cobreix el "cantó cec" del rerequart (en fer la passada el rerequart dona una mica l'esquena al costat esquerre de l'atac). Això passa quan el rerequart es dretà, que és el més habitual, sinó canvien les tornes.
Acostumen a ser jugadors molt alts i forts, però més ràpids que els guardes, especialment l'esquerra que acostuma a ser el jugador de més qualitat de la línia ofensiva.
Històricament els bloquejadors eren dels pocs jugadors que actuaven tant amb l'equip ofensiu com defensiu, i se'ls deia igual en ambdues posicions. Però amb la cada cop més gran professionalització, s'han especialitzat i dividit entre ofensius i defensius. És per això que a l'anglès quan es parla només de tackle acostuma a ser ofensiu. Veure en:Tackle (gridiron football position).

## Referències

* ↑ «bloquejador dret». termcat. Departament de Cultura - Generalitat de Catalunya. [Consulta: 25 juliol 2024].
* ↑ «bloquejador esquerra». termcat. Departament de Cultura - Generalitat de Catalunya. [Consulta: 25 juliol 2024].
* 1 2 3 «Terms Glossary» (en anglès). NFL Football Operations. National Football League. [Consulta: 2 agost 2024].
* 1 2 3 Miquel. «Posiciones – El Tackle» (en castellà). 11InchBall, 31-01-2019. [Consulta: 25 juliol 2024].
* 1 2 «Tackles ofensivos (linieros)» (en castellà). Theplaybook.jimdo.com. [Consulta: 25 juliol 2024].
* 1 2 Hidalgo, Dani; Mariano Tovar, Rubén Ibeas. «LECCIONES DE FOOTBALL: fundamentos de la línea ofensiva y protección de pase» (en castellà). As. Grupo Prisa, 21-02-2014. [Consulta: 25 juliol 2024].
# Palau de Ribeira

El Palau de Ribeira —Paço da Ribeira en portuguès— era un palau a Lisboa a la vora del Tajo. Construït pel rei Manuel I, en ple context de la colonització del segle xv, era un luxós palau orientat cap al port. Les obres van començar el 1501 i el 1581, Felip II de Castella hi va fer les darreres grans reformes. Va ser destruït pel terratrèmol de Lisboa del 1755.
Abans, la cort portuguesa residia al Paço da Alcáçova (Palau d'Alcáçova), d'època medieval. El rei Manuel I va decidir que li calia una nova residència més representativa al cor comercial de Lisboa, aleshores la capital d'un ric imperi colonial. El rei va aprofitar el fet que la muralla a la ribera s'havia fet obsoleta per les fortificacions noves riu avall, per crear un nou centre polític i comercial.
Després del terratrèmol, la ciutat es va reconstruir segons els plans del Marquès de Pombal que hi va dissenyar una gran plaça pública, la Praça do Comércio, una gran esplanada oberta al riu envoltada per tres ales d'edificis administratius.

## Referències

* ↑ Nunos, 2002, p. 17.
* ↑ Nunos, 2002, p. 19.
* ↑ Castilho, 1893, p. 446.
* ↑ Simas, Américo. «O Paço Real» (en portuguès). Castelo de São Jorge. [Consulta: 8 octubre 2024].
* ↑ Nunos, 2002, p. 52-53.
* ↑ Castilho, 1893, p. 446-447.

## Bibliografia

* de Castilho, Júlio. A ribeira de Lisboa: descripção histórica da margem do Tejo desde a Madre-de-Deus até Santos-o-Velho (en portuguès brasiler). Lisboa: Imprensa Nacional, 1893.
* Senos, Nuno. O Paço da Ribeira (1501-1581) (en portuguès). Vila Nova de Gaia: Notícias editorial, març 2002, p. 262 (Biblioteca de História). ISBN 9789724613314.
# Illa Weddell

L'illa Weddell, anomenada San José en castellà, és la tercera illa més gran de l'arxipèlag de les illes Malvines.
Després de l'illa Soledad (6.605 km$^2$) i la Gran Malvina (4.532 km$^2$), l'illa Weddell, amb 266 km$^2$, és la tercera en grandària de l'arxipèlag. Està situada a l'Oest de l'arxipèlag, només a 2 km de la Gran Malvina i a uns 500 km a l'est del continent, a la Patagònia argentina.
Antigament coneguda con "Swan Island" (l'illa dels cignes) adoptà el nom de l'aventurer britànic James Weddell que navegà per la zona la dècada del 1820. Weddell fou conegut pels seus viatges per l'oceà Antàrtic,
La població de l'illa es limita als responsables d'una granja d'ovelles. Però, en canvi, la fauna és molt interessant comptant-hi diverses espècies de pingüins i lleons marins així com la guineu grisa argentina, entre d'altres.

## Referències

* ↑ Weddell Island. Falkland Islands. GeoNames Geographical Database
* 1 2 «Carta H-410, Isla Gran Malvina (esc. 1:200.000 - 76 cm x 110 cm)» (Mapa con toponimia en castellano). Depositado por la Argentina en la Organización de las Naciones Unidas [[[Buenos Aires]]], 1969, reimpresión julio 1990.
* ↑ P.P. King and R. Fitzroy. The South America Pilot. Part II. From the Rio de la Plata to the Bay of Panama, including Magellan Strait, the Falkland, and Galapagos Islands. Fifth Edition. London: Printed for the Hydrographic Office, Admiralty, 1860. pp. 116–118
* ↑ R.M. Martin, J. & F. Tallis. The Falkland Islands and Patagonia. Scale 1:1200000 map. New York: J. & F. Tallis, 1851
* ↑ The Falkland Islands: Arxivat 3 March 2018 a Wayback Machine. Surveyed by Capt. Fitz Roy R.N. and the Officers of H.M. Ship Beagle, 1834. The Inner Bays from Port Harriet to the Eagle Passage are from the Surveys of Lt. Sulivan and W. Robinson R.N., 1838 & 1839. Scale ca. 1:404000 map. London: John Arrowsmith, 1841 (following p. 38)
* ↑ J. Weddell. A Voyage Towards the South Pole, Performed in the Years 1822–24. Containing an Examination of the Antarctic Sea to the Seventy-Fourth Degree of Latitude. London: Longman, Hurst, Rees, Orne, Brown and Green, 1825. p. 77
* ↑ A. Gurney. Below the Convergence: Voyages Toward Antarctica, 1699–1839. New York: Penguin Books, 1998. 336 pp.

## Enllaços externs

* Weddell Island. Imatges interactives de satèl·lit
* Weddell Island Official Website Arxivat 2018-03-22 a Wayback Machine. (anglès)
* Weddell Island. Falkland Islands Tourist Board (anglès)
# Bisbat d'East Anglia

El bisbat d'East Anglia (anglès: Diocese of East Anglia; llatí: Dioecesis Angliae Orientalis) és una seu de l'Església catòlica a Anglaterra, sufragània de l'arquebisbat de Westminster. Al 2016 tenia 159.582 batejats d'un total de 2.750.000 habitants. Actualment està regida pel bisbe Alan Stephen Hopes.
Els patrons de la diòcesi són la Mare de Déu de Walsingham (festa el 24 de setembre), sant Fèlix i sant Edmund.

## Territori

La diòcesi comprèn els comtats de Cambridge, Norfolk, i Suffolk així com l'Autoritat Unitària de Peterborough.
La seu episcopal és la ciutat de Norwich, on es troba la catedral de la Sant Joan Baptista.
El territori s'estén sobre 12.570km² i està dividit en 50 parròquies.

## Història

La diòcesi va ser erigida el 13 de març de 1976 mitjançant la butlla Quod Oecumenicum del papa Pau VI, prenent el territori de la diòcesi de Northampton.

## Cronologia episcopal

* Alan Charles Clark † (26 d'abril de 1976 - 21 de març de 1995 jubilat)
* Peter Smith (21 de març de 1995 - 26 d'octubre 2001 nomenat arquebisbe de Cardiff)
* Michael Charles Evans † (14 de febrer de 2003 - 11 de juliol de 2011 mort)
* Alan Stephen Hopes, des de l'11 de juny de 2013

## Estadístiques

A finals del 2016, la diòcesi tenia 159.582 batejats sobre una població de 2.750.000 persones, equivalent al 5,8% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 1980 | 68.568 | 1.745.000 | 3,9 | 122 | 73 | 49 | 562 | 4 | 76 | 235 | 58 |
| 1990 | 86.000 | 1.905.000 | 4,5 | 113 | 69 | 44 | 761 | 3 | 52 | 219 | 58 |
| 1999 | 95.000 | 2.200.000 | 4,3 | 126 | 87 | 39 | 753 | 28 | 40 | 215 | 59 |
| 2000 | 100.000 | 2.500.000 | 4,0 | 126 | 88 | 38 | 793 | 29 | 38 | 210 | 62 |
| 2001 | 110.000 | 2.700.000 | 4,1 | 128 | 88 | 40 | 859 | 29 | 40 | 200 | 62 |
| 2002 | 110.000 | 2.700.000 | 4,1 | 134 | 100 | 34 | 820 | 27 | 34 | 175 | 59 |
| 2003 | 115.000 | 2.750.000 | 4,2 | 136 | 102 | 34 | 845 | 29 | 34 | 180 | 59 |
| 2004 | 117.000 | 2.755.000 | 4,2 | 134 | 97 | 37 | 873 | 30 | 37 | 115 | 58 |
| 2006 | 95.254 | 2.775.000 | 3,4 | 128 | 96 | 32 | 744 | 36 | 32 | 124 | 56 |
| 2011 | 99.800 | 2.873.000 | 3,5 | 118 | 88 | 30 | 845 | 36 | 31 | 100 | 50 |
| 2016 | 159.582 | 2.750.000 | 5,8 | 112 | 82 | 30 | 1.424 | 36 | 31 | 100 | 50 |

## Fonts

* Anuari pontifici del 2017 i anteriors, publicat a www.catholic-hierarchy.org a la pàgina Diocese of eaan (anglès)
* Pàgina oficial de la diòcesi (anglès)
* Esquema de la diòcesi a www.gcatholic.org (anglès)
# Cal Mestre (Navars)

Cal Mestre és una masia situada al municipi de Navars a la comarca catalana del Bages.
# Cal Pati (Santa Maria de Merlès)

Cal Pati és una masia situada al municipi de Santa Maria de Merlès, a la comarca catalana del Berguedà. Es troba a la vora de la riera de Merlès.
# Brian Gubby

Brian Gubby va ser un pilot de curses automobilístiques britànic que va arribar a disputar curses de Fórmula 1.
Va néixer el 17 d'abril del 1934 a Epsom, Surrey, Anglaterra.

## A la F1

Brian Gubby va debutar a la cinquena cursa de la temporada 1965 (la setzena temporada de la història) del campionat del món de la Fórmula 1, disputant el 10 de juliol del 1965 al circuit de Silverstone el GP de Gran Bretanya.
Va participar en una única prova puntuable pel campionat de la F1, no aconseguint qualificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1965 | Brian Gubby | Lotus | Climax | SUD | MON | BEL | FRA | GBR NVQ | HOL | ALE | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Joana Cebolla

Joana Cebolla (Albatàrrec, 24 de juny 1992) és una trombonista i cantant de jazz catalana.

## Discografia

* Better Go (2021, Quadrant)

## Referències

* ↑ «JOANA CEBOLLA: “El meu objectiu és seguir aprenent, i aprendre molt”», 16-12-2020. [Consulta: 6 gener 2021].
* ↑ «Joana Cebolla Quintet i Alba Careta Grup, doble cita del cicle Tàrrega Sona amb el jazz aquest divendres 1 d’abril». Nova Tàrrega, 30-03-2022. [Consulta: 27 desembre 2024].
# Cal Peçols

Cal Peçols és una masia situada al municipi de Navars, a la comarca catalana del Bages. Es troba entre les capçaleres de dos cursos d'aigua, un dels quals és el torrent de Sobirana.
# Borda de l'Esteve (Vilanoveta)

La Borda de l'Esteve és una borda aïllada del terme municipal de Conca de Dalt, dins de l'antic terme d'Hortoneda de la Conca. Pertany al poble de Vilanoveta. Actualment és del tot en ruïnes.
Està situada a migdia del Camí de Carreu, al nord dels Horts de Llau Falsa, entre la Llau Falsa, a ponent, i la llau des Greixes, a llevant.
# Brian Scalabrine

Brian David Scalabrine (Long Beach, Califòrnia, 18 de març de 1978), és un jugador de bàsquet professional estatunidenc de l'NBA. Fa 2,06 metres i juga d'aler pivot. El seu darrer equip a la lliga estatunidenca foren els Chicago Bulls.

## Enllaços externs

* Fitxa a NBA.com
* Estadístiques a basketball-reference.com
# Península de Liaodong

La península de Liaodong (xinès tradicional: 遼東半島, xinès simplificat: 辽东半岛, pinyin: Liáodōng Bàndǎo, literalment 'península a l'est del Liao') és una península de la província de Liaoning a la República Popular de la Xina. Liaodong significa "Est del Liao". El Liao va ser un riu que durant el període dels Regnes Combatents va dividir les comandàncies de Liaoxi ("Oest del Liao") i Liaodong. És coneguda pels seus nombrosos ports naturals.

## Geografia

La península està situada al nord de la Mar Groga, entre el Mar de Bohai a l'oest i la Badia de Corea a l'est. Forma part del cinturó el sud de muntanyes que continua cap al nord fins a convertir-se en les Muntanyes Changbai. La zona de les muntanyes contigua a la península és coneguda com a Muntanyes Qian.
La península disposa de dos ports: el de Dalian (Dairen en japonès) i el de Lüshunkou (antigament Port Arthur) situat en l'extrem sud. La ciutat de Lüshun és la seu governamental dels districtes de Dalian. Lüshun disposa d'un port natural que va resultar molt atractiu per a diverses potències el segle xix.

## Història

Wiman Joseon va atacar el 109 aC territori de la dinastia Han a la península de Liaodong, i aquesta acció fou resposta per l'Emperador Wu de Han amb la invasió de Wiman Joseon amb 60.000 homes, i amb la conquesta en 108 aC.
La península de Liaodong va ser un dels principals teatres d'operacions durant la Primera Guerra Sinojaponesa (1894-1895), que va passar a mans japoneses pel tractat de Shimonoseki, però la reacció de Rússia, Alemanya i França, que en pocs dies van establir la Triple Intervenció, va obligar el Japó a renunciar a la península de Liaodong a canvi d'altres 30 milions de taels de plata (equivalent a uns 450 milions de iens), i va passar a mans russes per la Convenció per a l'arrendament de la península de Liaotung en 1898, i de nou fou escenari de la Guerra russo-japonesa (1904-1905), de fet, a Port Arthur (actualment Lüshunkou), el 9 de febrer de 1904, tingué lloc una batalla que va marcar el començament d'aquesta segona guerra. El port estava en aquells moments sota domini rus i en ell estava ancorada la Flota del Pacífic (rus: Тихоокеанский флот) de l'armada russa que va sofrir un atac per part de l'armada japonesa. La batalla va quedar sense concloure i va donar origen al bloqueig de Port Arthur i, posteriorment, a la batalla de Shandong.
A conseqüència del tractat de Portsmouth (5 de setembre de 1905) que va donar fi al conflicte sinojaponès, ambdues parts van acordar evacuar Manxúria i tornar la seva sobirania a la Xina.

## Referències

* ↑ Injae, Lee; Miller, Owen; Jinhoon, Park; Hyun-Hae, Yi. Korean History in Maps (en anglès). Cambridge University Press, 2014, p. 47. ISBN 1107098467.
* ↑ Reynolds, Douglas R. China, 1898–1912 The Xinzheng Revolution and Japan (en anglès). Brill, 2020, p. 18. ISBN 9781684173006.
# Janet Simpson

Janet Simpson (Regne Unit, 2 de setembre de 1944 - 14 de març de 2010) va ser una atleta britànica, especialista en la prova de 4×100 metres relleus en la qual va arribar a ser medallista de bronze olímpica l'any 1964.

## Carrera esportiva

En els jocs olímpics de Tòquio de 1964 va guanyar la medalla de bronze en els relleus 4x100 metres, amb un temps de 44.0 segons, arribant a la meta després de Polònia (rècord mundial amb els seus 43.6 segons) i Estats Units (plata amb 43.9), sent les seves companyes d'equip: Mary Rand, Daphne Arden i Dorothy Hyman.

## Referències

* ↑ «Nellie Halstead». [Consulta: 16 desembre 2017].
# Katuali

La katuali o serp marina de cua plana (Laticauda schistorhyncha) és una espècie de serp marina verinosa de la família dels Elapidae. L'espècie només es troba a les aigües de la nació de les illes del Pacífic de Niue. És una espècie vulnerable.

## Descripció

La katuali creix fins a una longitud total (inclosa la cua) de fins a 1 m i és altament verinosa, la qual cosa la converteix en una de les criatures potencialment perilloses del planeta. Té una cua semblant a una aleta, que l'ajuda a nedar millor.

## Hàbitat

Viu la major part de la seva vida adulta al mar.

## Reproducció

Durant l'aparellament, el mascle s'embolica al voltant de la femella fins que és fecundada. Com que els ous no sobreviurien a l'aigua, la femella neda a una cova marina per posar els ous a les escletxes seques. Aquests ous triguen sis mesos a eclosionar, i després les serps infantils es dirigeixen cap a l'oceà.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ [http://www.kingsnake.com/toxinology/intro.html Homepage
* ↑ fondoc b-->
* ↑ Gunton M (producer) (2009). Life. United Kingdom: BBC.

## Bibliografia

* Günther A (1874). "A Contribution to the Fauna of Savage Island". Proc. Zool. Soc. London 1874: 295-297 + Plate XLV. (Platurus schistorhynchus, new species, p. 297 + Plate XLV, figure B).
* Heatwole, Harold; Grech, Alana; Marsh, Helene (2017). "Paleoclimatology, Paleogeography, and the Evolution and Distribution of Sea Kraits (Serpentes; Elapidae; Laticauda)". Herpetological Monographs 31 (1): 1–17.
# Cal Parrella

Cal Parrella és una masia del terme municipal de l'Estany, a la comarca catalana del Moianès.
Està situada menys de 500 metres al sud-oest del nucli de població de l'Estany, a ponent del Serrat del Gaig, al nord-oest del Collet de Cal Parrella i a l'esquerra del torrent de Giraculs.
# Cal Creu Bosc

Cal Creu Bosc és una masia situada al municipi de Castellar de n'Hug a la comarca catalana del Berguedà.
# Emanuel Aloys Förster

Emanuel Aloys Förster (Niedersteine, Silèsia, 26 de gener de 1748 - Viena, 12 de novembre de 1823) fou un pedagog musical i compositor austríac.

## Biografia

Fill del gerent de finques Anton Ludwig Förster, anà a l'escola parroquial de Niedersteine i al col·legi benedictí de Braunau. Com que el seu talent musical era evident, rebé lliçons de música d'un professor qualificat. Després del batxillerat, treballà a l'administració de la finca de son pare, que estava al servei del comte Vetter von der Lilien. De 1766 a 1768 feu el servei militar com a músic.
Començà a compondre d'oïda sent encara adolescent. En trobar-se amb un tractat teòric de Carl Philipp Emanuel Bach, segurament el Versuch über die wahre Art das Klavier zu spielen, el copià sencer. Després de tornar de l'exèrcit, va rebre lliçons de l'organista Johann Georg Pausewang. Després de passar tres anys a Praga, anà a Viena, on treballà com a compositor i professor de música. Arran del seu matrimoni amb Eleonore von Reczka, entrà en contacte amb famílies aristocràtiques, augmentant la seua fama. Fou membre del Quartet Schuppanzigh, que també incloïa els seus compatriotes de Silèsia Peter Hänsel, Franz Weiss i Joseph Linke.
Entre els seus alumnes hi havia Franz Pecháček, Josef Mayseder, Louis Niedermeyer i Wilhelm Reuling. Tingué amistat amb Wolfgang Amadeus Mozart i Joseph Haydn. A través del príncep Karl Lichnowsky conegué a Ludwig van Beethoven, que era 22 anys més jove que ell. Beethoven valorava el seu treball compositiu i pedagògic i inclús li feia publicitat, portant-li alumnes com Andrei Razumovski i Charles Neate.

## Obres

* Anleitung zum General-Bass mit geschriebenen Notenbeispielen. Editorial Breitkopf & Härtel, Leipzig 1805.
* Quartets i quintets de corda, fugues, cantates, quartets de piano, concerts d'oboè i preludis.

## Bibliografia

* Karl Weigl: Emanuel Aloys Förster. En: Sammelbände der Internationalen Musikgesellschaft. Volum 2, 1905, p. 274–314.
* Othmar Wessely. Förster, Emanuel Aloys (en alemany). 5. Berlin: Duncker & Humblot, 1961, p. . ; (text complet en línia)
* Karl Schindler: Aloys Förster aus Niedersteine. Ein Vertrauter Beethovens. En: So war ihr Leben. Bedeutende Grafschafter aus vier Jahrhunderten. Heidelberg 1976, p. 44–49.
* Rudolf Walter: Emanuel Joseph Anton Franz Alois Förster. In: Schlesische Lebensbilder. Volum 7. Stuttgart 2001, ISBN 3-7995-6198-6.
* Daniel Hensel (Hrsg.): Anleitung zum General-Bass (1805), einschließlich der Biographie: Karl Weigl: Emanuel Aloys Förster (1913). Ed. Ibidem, Stuttgart 2012, ISBN 978-3-8382-0378-2.

## Enllaços externs

* «Bibliografia relacionada amb Emanuel Aloys Förster» (en alemany). Al catàleg de la Biblioteca Nacional d'Alemanya.
* Emanuel Aloys Förster in Austria-Forum alemany: 'AEIOU/Förster,_Emanuel_Aloys' (at AEIOU)
# José María Gatica

José María Gatica (25 de maig de 1925 – 12 de novembre de 1963) va ser un boxejador argentí de pes lleuger (61 kg) que va lluitar entre els anys 1940 i 1950. Es va retirar amb un palmarès de 85 victòries (72 K.O.), 7 derrotes i 2 empats.

## Biografia

Gatica és sovint considerat una de les figures més emblemàtiques de l'esport argentí dels anys 1950. El 1955 va tenir lloc el seu últim combat, ja que va ser penalitzat per ser partidari de Juan Domingo Perón, president del país i amic seu, després del cop d'estat que amenaçava de derrocar-lo.
Sense gaudir de les victòries obtingudes, Gatica va acabar vivint en l'absoluta pobresa amb la seva segona dona i les dues filles del matrimoni. Va morir el 12 de novembre de 1963 als 38 anys en un accident de trànsit. Es troba enterrat a Buenos Aires.

## Referències

* ↑ José María Gatica: Un odio que no conviene olvidar - Osvaldo Soriano Arxivat 2009-07-07 a Wayback Machine. (castellà)
* ↑ 45 años sin José María Gatica Arxivat 2009-05-01 a Wayback Machine. (castellà)

## Enllaços externs

* José María Gatica a BoxRec (anglès)
* Internet Movie Database: GATICA, EL MONO (1993)
# Kepler-1638b

Kepler-1638 b, que orbita l'estrella Kepler-1638, és un exoplaneta en òrbita de la seva estrella, Kepler-1638, situat a la constel·lació del Cigne. El planeta és una superterra, amb un radi d'1,87+0,33 −0,22 R$_⊕$, i una òrbita de 259,337 ± 0,013 dies a la zona d'habitabilitat del seu sistema. És l'exoplaneta potencialment habitable més llunyà descobert, aproximadament a 2 900 anys llum (880 pc) de la Terra.

## Vegeu també

* Habitabilitat en sistemes de nanes roges
* Llista d'exoplanetes potencialment habitables

## Referències

* 1 2 Jason F. Rowe «False positive probabilities for all Kepler objects of interest: 1284 newly validated planets and 428 likely false positives» (en anglès). Astrophysical Journal, 2, 10-05-2016, pàg. 86–86. DOI: 10.3847/0004-637X/822/2/86.
* 1 2 Lars A. Buchhave «Validation of Small Kepler Transiting Planet Candidates in or near the Habitable Zone» (en anglès). Astronomical Journal, 6, 30-11-2017, pàg. 264. DOI: 10.3847/1538-3881/AA984B.
* ↑ «Transit Timing Variations and linear ephemerides of confirmed Kepler transiting exoplanets». Research in Astronomy and Astrophysics, 3, 2019, pàg. 041. DOI: 10.1088/1674-4527/19/3/41.
* ↑ Jennifer van Saders «Revised Radii of Kepler Stars and Planets Using Gaia Data Release 2» (en anglès). Astrophysical Journal, 2, 16-10-2018, pàg. 99. DOI: 10.3847/1538-4357/AADA83.
* 1 2 3 4 5 Afirmat a: Gaia Early Data Release 3. Llengua del terme, de l'obra o del nom: anglès. Data de publicació: 3 desembre 2020.
* ↑ «Planet Kepler-1638 b» (en anglès). Extrasolar Planets Encyclopaedia. Observatori Meudon. [Consulta: 19 desembre 2020].
* ↑ «The planetary system Kepler-1638 hosts at least one planet.» (en anglès). Open Exoplanet Catalogue. [Consulta: 19 desembre 2020].
* ↑ «Kepler-1638 b». NASA Exoplanet Science Institute, 10-05-2016. [Consulta: 11 maig 2016].
* ↑ Morton, Timothy D.; Bryson, Stephen T.; Coughlin, Jeffrey L.; Rowe, Jason F.; Ravichandran, Ganesh; Petigura, Erik A.; Haas, Michael R.; Batalha, Natalie M. «False Positive Probabilities for all Kepler Objects of Interest: 1284 Newly Validated Planets and 428 Likely False Positives». The Astrophysical Journal, 822, 2, 5-2016. arXiv: 1605.02825. Bibcode: 2016ApJ...822...86M. DOI: 10.3847/0004-637X/822/2/86.
* ↑ Burgess, Matt «Nasa's Kepler telescope just found 1,284 exoplanets». Wired, 11-05-2016 [Consulta: 21 juny 2016].
# Bosc Gran (Sant Quirze Safaja)

El Bosc Gran és un bosc del Moianès, pertanyent al terme municipal de Sant Quirze Safaja.
Està situat a l'extrem occidental del terme, a tocar del termenal amb Castellterçol. És en el vessant oriental de la Serra del Bosc Gran, a l'esquerra del torrent de les Termes i a ponent del Serrat de les Vinyes.
És un bosc espès i en alguns llocs quasi impenetrable, molt ric en espècies apreciades en la cinegètica com, per exemple, el porc senglar.
# Borda del Servós

La Borda del Servós és una masia situada al municipi de les Valls d'Aguilar, a la comarca catalana de l'Alt Urgell.